Referat ved generalforsamling 2023

1. Valg af dirigent

Bo Shaarup Christensen

1. Formandens beretning:

Vi har i den forgangne sæson måtte sige farvel til vores senior damehold, da der ikke var medlemsopbakning til at videreføre holdet. Det efterlod os med en del ekstra haltid. Vi har i løbet af sæsonen fundet på andre ting at bruge haltiden på og det ser nu ganske fornuftigt ud. Desværre har der været en del økonomiske tab i forbindelse med at nedlægge holdet. Mere om det i forbindelse med godkendelsen af regnskabet.

Vores børnehold går strålende, med rigtig mange håndboldglade børn på alle hold og engagerede trænere. De har alle deltaget i turneringer gennem sæsonen og har haft en masse gode håndboldoplevelser. Vi afholdt i januar et hjemmestævne for U9, som gik rigtig fint og vi håber at få flere hjemmestævner næste år, så børnene også kan få gode oplevelser ved at spille på hjemmebane.

Også vores samarbejde med Risøhøj på U13 og U15 har været glimrende i år. U15 har trænet 1 gang om ugen i vores hal, men desværre har logistikken ikke kunne gå op med at have U13 i hallen. Vi har også haft flere hjemmekampe i hallen for begge hold. Begge hold har spillet rigtig flot i turneringen og klare sig fint i deres respektive rækker!

Bestyrelsen har i år arrangeret en juleafslutning med nær ved 100 deltagere. Vi er glade for den rigtig flotte opbakning.

I marts afholdte vi minicup for U5-9 for 40. gang. Med rekord deltagerantal med næsten 50 hold og første gang vi holdt U9 om søndagen med stor succes. Et stævne der giver gode håndboldoplevelser og god indtjening i kassen. Det er dejligt at se at holdene bakker op om stævnet.

Vi arbejder fortsat på at få trænertøj til alle trænere denne sæson, men der er lige lidt med leveringstider på tøjet. Vi håber at have det klar inden sæsonen helt er slut.

1. Forelæggelse af revideret regnskab til godkendelse

Godkendt af revisorer og fremmødte til generalforsamlingen.

1. Fremlæggelse af budget

Godkendt af fremmødte til generalforsamlingen.

1. Behandling af indkomne forslag

Der er ingen indkomne forslag.

1. Valg til bestyrelsen – Der er 2 på valg i år, hvoraf ingen genopstiller.

Afgående medlem er Lillian og den anden post har været tom siden i sommer.

Ingen stiller op og der indkaldes til ekstraordinær generalforsamling.

1. Evt.

Som noget helt nyt forsøger vi at oprette et Herre senior hold, da vi er blevet kontaktet af en gruppe fyre, som gerne vil spille håndbold. De spille første gang i aften og der er gjort reklame på FB. Forhåbentlig kan vi samle en god flok og måske kunne spille turnering næste år.